REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/23-14

24. april 2014. godine

B e o g r a d

Z A P I S N I K

1. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 24. APRILA 2014. GODINE

Sednica je počela u 9.45 časova.

Sednicom je, u skladu sa članom 25. stav 2. Poslovnika Narodne skupštine predsedavao najstariji član Odbora, Vesna Besarović.

Sednici Odbora su prisustvovali članovi Odbora: Žarko Mićin, Veroljub Arsić, Dragan Nikolić, Biljana Pantić Pilja, Svetislav Vukmirica, Petar Petrović, Aleksandar Martinović, Đorđe Milićević, zamenik člana Odbora Žarka Obradovića, Aleksandar Jablanović, Mirko Čikiriz, Tanja Tomašević Damnjanović, Balint Pastor i Janko Veselinović.

Sednici Odbora nisu prisustvovali Katarina Rakić i Zvonimir Stević, kao ni njihovi zamenici.

Na predlog predsedavajuće, jednoglasno je utvrđen sledeći

D n e v n i r e d

1. Izbor predsednika Odbora;
2. Izbor zamenika predsednika Odbora.

Prva tačka dnevnog reda. Izbor predsednika Odbora

Članovi Odbora su jednoglasno izabrali Aleksandra Martinovića za predsednika Odbora.

Nakon izbora predsednika Odbora, Aleksandar Martinović je nastavio predsedavanje sednicom.

Druga tačka dnevnog reda. Izbor zamenika predsednika Odbora

Predsednik Odbora, Aleksandar Martinović, predložio je da se za zamenika predsednika Odbora izabere prof dr. Janko Veselinović.

Odbor je ovu odluku doneo jednoglasno.

Sednica je završena u 9.50 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović Aleksandar Martinović